**สรุปผลการประชุม ก.จ.**

**ครั้งที่ 12/๒๕65**

**เมื่อวันที่ 22 ธันวาคม 2565 เวลา 13.00 น.**

………………………..

1. องค์การบริหารส่วนจังหวัดลำพูน ขอปรับปรุงโครงสร้างส่วนราชการ “กองช่าง” เป็น “สำนักช่าง”

- เห็นชอบให้องค์การบริหารส่วนจังหวัดลำพูนปรับปรุงโครงสร้างส่วนราชการกองช่าง เป็นสำนักช่าง

2. องค์การบริหารส่วนจังหวัดสุรินทร์ ขอปรับปรุงโครงสร้างส่วนราชการ “กองช่าง” เป็น “สำนักช่าง”

- เห็นชอบให้องค์การบริหารส่วนจังหวัดสุรินทร์ปรับปรุงโครงสร้างส่วนราชการกองช่าง เป็นสำนักช่าง

3. องค์การบริหารส่วนจังหวัดสุราษฎร์ธานีขอปรับปรุงโครงสร้างส่วนราชการ จากกองการศึกษา ศาสนาและวัฒนธรรมเป็นสำนักการศึกษา ศาสนาและวัฒนธรรม

- เห็นชอบให้องค์การบริหารส่วนจังหวัดสุราษฎร์ธานีปรับปรุงโครงสร้างส่วนราชการ จากกองการศึกษา ศาสนาและวัฒนธรรมเป็นสำนักการศึกษา ศาสนาและวัฒนธรรม

4. การแก้ไขปัญหาขาดแคลนบุคลากรในตำแหน่งผู้อำนวยการกองสาธารณสุขและหัวหน้าฝ่ายที่เกี่ยวข้องกับงานสาธารณสุขขององค์การบริหารส่วนจังหวัด เพื่อรองรับการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด

- มีมติเห็นชอบดังนี้

1. ตามประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร (ฉบับที่ 4) พ.ศ. 2564 ลงวันที่ 12 มีนาคม 2564 ข้อ 5 กำหนดว่า การดำเนินการสรรหาข้าราชการองค์การบริหารส่วนจังหวัดเพื่อดำรงตำแหน่งสายงานผู้บริหารเป็นอำนาจหน้าที่ของ ก.จ. หรืออาจมอบให้ ก.จ.จ. ดำเนินการสรรหาแทนในตำแหน่งประเภทอำนวยการท้องถิ่น ระดับกลาง และสายงานผู้บริหารสถานศึกษา ดังนั้น หาก อบจ. มีความประสงค์จะสรรหาผู้มาดำรงตำแหน่งผู้อำนวยการกองสาธารณสุข (นักบริหารงานสาธารณสุขและสิ่งแวดล้อม ระดับกลาง) ที่ว่าง ให้รายงานตำแหน่งดังกล่าวให้ ก.จ.จ. ดำเนินการสรรหาได้ปีละ 2 ครั้ง ตามที่หลักเกณฑ์กำหนด

2. เมื่อ อบจ. รับโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัดในปีงบประมาณ พ.ศ. 2566 แล้ว บุคลากรที่ อบจ. รับโอนมาหากมีคุณสมบัติครบถ้วนสามารถสมัครเข้ารับการสรรหาเพื่อแต่งตั้งให้ดำรงตำแหน่ง หัวหน้าฝ่าย... (นักบริหารงานสาธารณสุขและสิ่งแวดล้อม ระดับต้น) หรือผู้อำนวยการกองสาธารณสุข (นักบริหารงานสาธารณสุขและสิ่งแวดล้อม ระดับกลาง) ที่ว่างได้แล้วแต่กรณี และจะเป็นการส่งเสริม สนับสนุนข้าราชการที่ถ่ายโอนมาสังกัด อบจ. ให้มีเส้นทางความก้าวหน้า ทำให้ผู้ที่กำลังจะตัดสินใจถ่ายโอนได้รับรู้ถึงความก้าวหน้าที่จะได้รับหากถ่ายโอนมาสังกัด อบจ. อันจะส่งผลดีต่อภารกิจถ่ายโอนดังกล่าว

3. เพื่อเป็นการแก้ไขปัญหาการขาดแคลนบุคลากรที่จะมาปฏิบัติงานในกองสาธารณสุข ขององค์การบริหารส่วนจังหวัดในช่วงเริ่มแรกอาจใช้มาตรการทางการบริหาร เช่น การโอน การรับโอน การแต่งตั้งผู้รักษาราชการแทน หรือการขอยืมตัวข้าราชการ พนักงาน หรือลูกจ้างของส่วนราชการ หน่วยงานของรัฐ รัฐวิสาหกิจ หรือราชการส่วนท้องถิ่นอื่นมาช่วยปฏิบัติราชการในองค์การบริหารส่วนจังหวัดตามความเหมาะสมไปพลางก่อน

5. การแต่งตั้งข้าราชการองค์การบริหารส่วนจังหวัดผู้ผ่านการสรรหาให้ดำรงตำแหน่งหัวหน้าฝ่าย (นักบริหารงานทั่วไป ระดับต้น) ที่รับผิดชอบด้านการบริหารงานบุคคล

- ประกาศคณะอนุกรรมการสรรหาข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร เรื่อง รับสมัครสรรหาข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร ลงวันที่ 5 กุมภาพันธ์ พ.ศ. 2564 มิได้ประกาศกำหนดเงื่อนไขเกี่ยวกับคุณสมบัติของผู้สมัครสอบคัดเลือกเพื่อแต่งตั้งให้ดำรงตำแหน่งหัวหน้าฝ่าย... (นักบริหารงานทั่วไป ระดับต้น) ที่รับผิดชอบเกี่ยวกับการบริหารงานบุคคล สังกัดกองการเจ้าหน้าที่ ว่าต้องเคยดำรงตำแหน่งนักทรัพยากรบุคคลหรือปฏิบัติงานเกี่ยวกับการบริหารงานบุคคล มาแล้วไม่น้อยกว่า 4 ปี ไว้ให้ผู้สมัครสอบได้ทราบอย่างชัดเจนและเป็นการทั่วไป ดังนั้น เพื่อให้ การใช้บัญชีผู้ผ่านการสรรหาตำแหน่งหัวหน้าฝ่าย... (นักบริหารงานทั่วไป ระดับต้น) เป็นไปด้วยความเรียบร้อย จึงเห็นควรให้ข้าราชการองค์การบริหารส่วนจังหวัดซึ่งเป็นผู้ผ่านการสรรหาในตำแหน่งหัวหน้าฝ่าย... (นักบริหารงานทั่วไป ระดับต้น) สามารถเลือกแต่งตั้งในตำแหน่งว่างที่องค์การบริหารส่วนจังหวัดได้รายงานให้ ก.จ. ดำเนินการสรรหา หรือรายงานเพื่อขอใช้บัญชีผู้ผ่านการสรรหาของ ก.จ. ได้ทุกตำแหน่ง สำหรับผู้เลือกแต่งตั้งในตำแหน่งหัวหน้าฝ่าย... (นักบริหารงานทั่วไป ระดับต้น) สังกัดกองการเจ้าหน้าที่ หากมิได้เป็นผู้เคยดำรงตำแหน่งนักทรัพยากรบุคคลหรือปฏิบัติงานเกี่ยวกับการบริหารงานบุคคลมาแล้วไม่น้อยกว่า 4 ปี ต้องผ่านการอบรมตามหลักสูตรที่กรมส่งเสริมการปกครองท้องถิ่นกำหนดและเมื่อผ่านการอบรมแล้วให้รายงาน ก.จ. ทราบ โดยให้สิทธิดังกล่าวกับบุคคลผู้ผ่านการสรรหาตามประกาศคณะอนุกรรมการสรรหาข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร เรื่อง รับสมัครสรรหาข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร ลงวันที่ 5 กุมภาพันธ์ พ.ศ. 2564

6. การขอขยายระยะเวลาของบัญชีผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร

- ประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 และที่แก้ไขเพิ่มเติม ข้อ 20 กำหนดว่า คณะอนุกรรมการสรรหาประกาศขึ้นบัญชีผู้ผ่านการสรรหาและบัญชีดังกล่าวมีอายุไม่เกินหนึ่งปีนับแต่วันประกาศขึ้นบัญชี เว้นแต่กรณีที่ได้มีการเรียกรายงานตัวภายในอายุบัญชีเรียบร้อยแล้ว และอยู่ระหว่างการเสนอขอความเห็นชอบ ก.จ.จ. ก.ท.จ. หรือ ก.อบต.จังหวัด เพื่อพิจารณาแต่งตั้ง ให้ขยายอายุบัญชีผู้ผ่านการสรรหาสำหรับรายนั้นออกไปอีกไม่เกินหกสิบวัน

ประกาศคณะอนุกรรมการสรรหาข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร เรื่อง การขึ้นบัญชีและยกเลิกบัญชีข้าราชการและพนักงานส่วนท้องถิ่นผู้ผ่านการสรรหา เพื่อแต่งตั้งให้ดำรงตำแหน่งสายงานผู้บริหาร ลงวันที่ 10 มกราคม 2565 ข้อ 1 กำหนดว่า บัญชีผู้ผ่าน การสรรหามีอายุไม่เกินหนึ่งปีนับแต่วันประกาศขึ้นบัญชี เว้นแต่กรณี ที่ได้มีการเรียกรายงานตัวภายในอายุบัญชีเรียบร้อยแล้ว และอยู่ระหว่างการเสนอขอความเห็นชอบ ของ ก.จ.จ ก.ท.จ หรือ ก.อบต.จังหวัด เพื่อพิจารณาแต่งตั้ง ให้ขยายอายุบัญชีผู้ผ่านการสรรหาสำหรับรายนั้นออกไปอีกไม่เกินหกสิบวัน หากพ้นกำหนดดังกล่าวเป็นอันยกเลิก

กรณีบางตำแหน่งที่มีการชะลอการเรียกรายงานตัว เนื่องจากมีการตรวจสอบข้อเท็จจริงเกี่ยวกับการประมวลผลการสรรหาตามมติคณะอนุกรรมการสรรหาข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร ในการประชุมครั้งที่ 13/2565 เมื่อวันที่ 24 พฤษภาคม 2565 นั้น ในช่วงเวลาดังกล่าว องค์กรปกครองส่วนท้องถิ่นได้มีการรายงานตำแหน่งว่างมายังกรมส่งเสริมการปกครองท้องถิ่นเป็นปกติ ซึ่งเป็นตำแหน่งที่ว่างเกิน 60 วัน หรือองค์กรปกครองส่วนท้องถิ่นขอใช้บัญชีผู้ผ่านการสรรหา ตามประกาศมาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนท้องถิ่น ให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 และเมื่อได้มีการประกาศ การขึ้นบัญชีผู้ผ่านการสรรหาใหม่แล้ว ก็ได้มีการนำตำแหน่งสายงานผู้บริหารที่ว่างทั้งหมดในระหว่างที่ไม่ได้ มีการเรียกรายงานตัว มาให้ผู้ผ่านการสรรหาเลือกองค์กรปกครองส่วนท้องถิ่นที่ประสงค์แต่งตั้งต่อไปทั้งหมด ซึ่งแสดงให้เห็นว่า ในระหว่างชะลอการใช้บัญชีดังกล่าว ก็มิได้ให้มีการหยุดรายงานตำแหน่งว่างไปด้วยแต่อย่างใด ดังนั้น ตำแหน่งและอัตราว่าง จึงเป็นไปตามข้อเท็จจริงดังกล่าว มิได้หยุดดำเนินการในการรายงานตำแหน่งแต่อย่างใด จึงไม่ได้เสียโอกาสหรือสิทธิเกี่ยวกับตำแหน่งในส่วนนี้

ดังนั้น จึงพิจารณาได้ว่าต้องปฏิบัติให้เป็นไปตามประกาศมาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 และที่แก้ไขเพิ่มเติม ข้อ ๒๐ และประกาศคณะอนุกรรมการสรรหาข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร เรื่อง การขึ้นบัญชีและยกเลิกบัญชีข้าราชการและพนักงานส่วนท้องถิ่นผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ลงวันที่ 10 มกราคม 2565 ข้อ 1 ประกอบยังไม่ปรากฏว่า มีกฎหมาย ระเบียบ หรือประกาศใดที่ให้อำนาจในการขยายระยะเวลาของบัญชี ผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ทั้งนี้ คณะอนุกรรมการสรรหาข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร ได้มีการเรียกรายงานตัวของข้าราชการและพนักงาน ส่วนท้องถิ่นผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ไปแล้ว จำนวน 7 รอบ มีผู้ได้รับ การบรรจุแต่งตั้งไปแล้วมากกว่าจำนวนที่ประกาศอัตราตำแหน่งว่างในตอนแรกที่ใช้เป็นฐานข้อมูลในการ ออกประกาศสรรหา ซึ่งหลักการโดยทั่วไปการจะแต่งตั้งได้ต้องเป็นไปตามตำแหน่งและอัตราที่ว่างตามที่องค์กรปกครองส่วนท้องถิ่นได้รายงานเพื่อขอใช้บัญชี มิใช่เป็นหลักประกันว่าผู้ที่สอบผ่านและเป็นผู้ได้รับการขึ้นบัญชีแล้วจะต้องแต่งตั้งจนกระทั้งหมดบัญชีแต่อย่างใด

7. ร่างมาตรฐานทั่วไปเกี่ยวกับหลักเกณฑ์และเงื่อนไขการสอบแข่งขัน (ฉบับที่ 4) พ.ศ. ....

- ให้สำนักงาน ก.ถ. ในฐานะองค์กรกลางการบริหารงานบุคคลส่วนท้องถิ่นร่วมพิจารณากับสำนักงาน ก.พ. ก่อน

8. ร่างประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร (ฉบับที่ 6) พ.ศ. ....

- เพื่อเป็นการแก้ไขปัญหาการโอนย้ายตำแหน่งสายงานผู้บริหารขององค์การบริหารส่วนจังหวัด ในกรณีไม่มีบัญชีผู้ผ่านการสรรหา หรือกรณียังไม่ได้ดำเนินการสรรหา แต่ตำแหน่งว่างเกินกว่า 60 วัน และต้องสงวนตำแหน่งว่างดังกล่าวให้ ก.จ.จ. หรือ ก.จ. สรรหา แล้วแต่กรณี จึงแก้ไขเพิ่มเติมประกาศ ก.จ. เรื่อง มาตรฐานทั่วไปเกี่ยวกับ การสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร (ฉบับที่ 6) พ.ศ. .... โดยสรุปได้ ดังนี้

“กรณี ก.จ. ได้ดำเนินการสรรหาตาม (1) แล้ว ปรากฏว่าไม่มีบัญชีผู้ผ่านการสรรหาหรือมีบัญชี ผู้ผ่านการสรรหาแต่มีการเรียกใช้บัญชีครบทั้งบัญชีแล้ว หรือ ก.จ. ยังไม่ได้ดำเนินการสรรหา แต่องค์การบริหาร ส่วนจังหวัดยังมีตำแหน่งว่างที่ได้รายงาน ก.จ. เพื่อให้ ก.จ. ดำเนินการสรรหา ให้องค์การบริหารส่วนจังหวัดดำเนินการสรรหาข้าราชการองค์การบริหารส่วนจังหวัดสายงานผู้บริหารที่ดำรงตำแหน่งประเภท ระดับ สายงาน และมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่าง โดยการย้าย การโอน การรับโอนข้าราชการองค์การบริหารส่วนจังหวัดมาดำรงตำแหน่งสายงานผู้บริหารที่ว่างได้ จนกว่า ก.จ. จะมีมติเห็นชอบให้ดำเนินการสรรหาตำแหน่งสายงานผู้บริหาร ทั้งนี้ สำนักงาน ก.จ. จะแจ้งกำหนดวันสิ้นสุดการย้าย การโอน การรับโอนข้าราชการองค์การบริหารส่วนจังหวัดให้องค์การบริหารส่วนจังหวัดทราบ หากองค์การบริหาร ส่วนจังหวัดใดได้เสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่างต่อสำนักงาน ก.จ.จ. เพื่อขอความเห็นชอบต่อ ก.จ.จ. ภายในระยะเวลาที่สำนักงาน ก.จ. กำหนดวันสิ้นสุดการย้าย การโอน การรับโอนดังกล่าวแล้ว ก.จ.จ. จะมีมติภายหลังระยะเวลาที่กำหนดก็ได้ ทั้งนี้ หากมีตำแหน่งสายงานผู้บริหารว่าง เนื่องจากการย้าย การโอน การรับโอน หรือองค์การบริหารส่วนจังหวัดใดไม่ได้เสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่างเพื่อขอความเห็นชอบต่อ ก.จ.จ. ภายในระยะเวลาที่สำนักงาน ก.จ. กำหนดวันสิ้นสุดระยะเวลาการย้าย การโอน การรับโอน ให้ถือว่าการดำเนินการสรรหาเกี่ยวกับการย้าย การโอน การรับโอนนั้นเป็นอันสิ้นสุด และให้องค์การบริหารส่วนจังหวัดนั้นแจ้งตำแหน่งว่างต่อ ก.จ. เพื่อให้มีการดำเนินการสรรหาตามข้อ 5 ต่อไป ในการนี้ องค์การบริหารส่วนจังหวัด และ ก.จ.จ. ต้องจัดทำทะเบียนกำกับไว้ เป็นหลักฐาน และหมายเหตุในแผนอัตรากำลังให้ชัดเจนว่า “อยู่ระหว่างการดำเนินการสรรหาของ ก.จ.” พร้อมทั้งให้นายกองค์การบริหารส่วนจังหวัดและเลขานุการ ก.จ.จ. ลงลายมือชื่อ วัน เดือน ปี กำกับไว้ในแผนอัตรากำลังที่อยู่ในความรับผิดชอบ และให้สงวนตำแหน่งที่ว่าง เพื่อแต่งตั้งจากบัญชีการสรรหาของ ก.จ. เท่านั้น”

...............................................**..........................**

**สรุปผลการประชุม ก.ท.**

**ครั้งที่ 12/๒๕65**

**เมื่อวันที่ 22 ธันวาคม 2565 เวลา 13.30 น.**

………………………..

1. การขอขยายระยะเวลาของบัญชีผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร

- ประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 และที่แก้ไขเพิ่มเติม ข้อ 20 กำหนดว่า คณะอนุกรรมการสรรหาประกาศขึ้นบัญชีผู้ผ่านการสรรหาและบัญชีดังกล่าวมีอายุไม่เกินหนึ่งปีนับแต่วันประกาศขึ้นบัญชี เว้นแต่กรณีที่ได้มีการเรียกรายงานตัวภายในอายุบัญชีเรียบร้อยแล้ว และอยู่ระหว่างการเสนอขอความเห็นชอบ ก.จ.จ. ก.ท.จ. หรือ ก.อบต.จังหวัด เพื่อพิจารณาแต่งตั้ง ให้ขยายอายุบัญชีผู้ผ่านการสรรหาสำหรับรายนั้นออกไปอีกไม่เกินหกสิบวัน

ประกาศคณะอนุกรรมการสรรหาข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร เรื่อง การขึ้นบัญชีและยกเลิกบัญชีข้าราชการและพนักงานส่วนท้องถิ่นผู้ผ่านการสรรหา เพื่อแต่งตั้งให้ดำรงตำแหน่งสายงานผู้บริหาร ลงวันที่ 10 มกราคม 2565 ข้อ 1 กำหนดว่า บัญชีผู้ผ่าน การสรรหามีอายุไม่เกินหนึ่งปีนับแต่วันประกาศขึ้นบัญชี เว้นแต่กรณี ที่ได้มีการเรียกรายงานตัวภายในอายุบัญชีเรียบร้อยแล้ว และอยู่ระหว่างการเสนอขอความเห็นชอบของ ก.จ.จ ก.ท.จ หรือ ก.อบต.จังหวัด เพื่อพิจารณาแต่งตั้ง ให้ขยายอายุบัญชีผู้ผ่านการสรรหาสำหรับรายนั้นออกไปอีกไม่เกินหกสิบวัน หากพ้นกำหนดดังกล่าวเป็นอันยกเลิก

กรณีบางตำแหน่งที่มีการชะลอการเรียกรายงานตัว เนื่องจากมีการตรวจสอบข้อเท็จจริงเกี่ยวกับการประมวลผลการสรรหาตามมติคณะอนุกรรมการสรรหาข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร ในการประชุมครั้งที่ 13/2565 เมื่อวันที่ 24 พฤษภาคม 2565 นั้น ในช่วงเวลาดังกล่าว องค์กรปกครองส่วนท้องถิ่นได้มีการรายงานตำแหน่งว่างมายังกรมส่งเสริมการปกครองท้องถิ่น เป็นปกติ ซึ่งเป็นตำแหน่งที่ว่างเกิน 60 วัน หรือองค์กรปกครองส่วนท้องถิ่นขอใช้บัญชีผู้ผ่านการสรรหา ตามประกาศมาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนท้องถิ่น ให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 และเมื่อได้มีการประกาศ การขึ้นบัญชีผู้ผ่านการสรรหาใหม่แล้ว ก็ได้มีการนำตำแหน่งสายงานผู้บริหารที่ว่างทั้งหมดในระหว่างที่ไม่ได้ มีการเรียกรายงานตัว มาให้ผู้ผ่านการสรรหาเลือกองค์กรปกครองส่วนท้องถิ่นที่ประสงค์แต่งตั้งต่อไปทั้งหมด ซึ่งแสดงให้เห็นว่า ในระหว่างชะลอการใช้บัญชีดังกล่าว ก็มิได้ให้มีการหยุดรายงานตำแหน่งว่างไปด้วยแต่อย่างใด ดังนั้น ตำแหน่งและอัตราว่าง จึงเป็นไปตามข้อเท็จจริงดังกล่าว มิได้หยุดดำเนินการในการรายงานตำแหน่งแต่อย่างใด จึงไม่ได้เสียโอกาสหรือสิทธิเกี่ยวกับตำแหน่งในส่วนนี้

ดังนั้น จึงพิจารณาได้ว่าต้องปฏิบัติให้เป็นไปตามประกาศมาตรฐานทั่วไปเกี่ยวกับการสอบคัดเลือกและการคัดเลือกข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร พ.ศ. 2560 ลงวันที่ 27 กรกฎาคม 2560 และที่แก้ไขเพิ่มเติม ข้อ ๒๐ และประกาศคณะอนุกรรมการสรรหาข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร เรื่อง การขึ้นบัญชีและยกเลิกบัญชีข้าราชการและพนักงานส่วนท้องถิ่นผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ลงวันที่ 10 มกราคม 2565 ข้อ 1 ประกอบยังไม่ปรากฏว่า มีกฎหมาย ระเบียบ หรือประกาศใดที่ให้อำนาจในการขยายระยะเวลาของบัญชี ผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ทั้งนี้ คณะอนุกรรมการสรรหาข้าราชการและพนักงานส่วนท้องถิ่นให้ดำรงตำแหน่งสายงานผู้บริหาร ได้มีการเรียกรายงานตัวของข้าราชการและพนักงาน ส่วนท้องถิ่นผู้ผ่านการสรรหาเพื่อแต่งตั้งให้ดำรงตำแหน่งสายงานผู้บริหาร ไปแล้ว จำนวน 7 รอบ มีผู้ได้รับการบรรจุแต่งตั้งไปแล้วมากกว่าจำนวนที่ประกาศอัตราตำแหน่งว่างในตอนแรกที่ใช้เป็นฐานข้อมูลในการออกประกาศสรรหา ซึ่งหลักการโดยทั่วไปการจะแต่งตั้งได้ต้องเป็นไปตามตำแหน่งและอัตราที่ว่างตามที่องค์กรปกครองส่วนท้องถิ่นได้รายงานเพื่อขอใช้บัญชี มิใช่เป็นหลักประกันว่าผู้ที่สอบผ่านและเป็นผู้ได้รับการขึ้นบัญชีแล้วจะต้องแต่งตั้งจนกระทั้งหมดบัญชีแต่อย่างใด

2. ร่างมาตรฐานทั่วไปเกี่ยวกับหลักเกณฑ์และเงื่อนไขการสอบแข่งขัน (ฉบับที่ 4) พ.ศ. ....

- ให้สำนักงาน ก.ถ. ในฐานะองค์กรกลางการบริหารงานบุคคลส่วนท้องถิ่นร่วมพิจารณากับสำนักงาน ก.พ. ก่อน

3. ร่างประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาล ให้ดำรงตำแหน่งสายงานผู้บริหาร (ฉบับที่ 6) พ.ศ. ....

- เพื่อเป็นการแก้ไขปัญหาการโอนย้ายตำแหน่งสายงานผู้บริหารของเทศบาลในกรณีไม่มีบัญชีผู้ผ่าน การสรรหา หรือกรณียังไม่ได้ดำเนินการสรรหา แต่ตำแหน่งว่างเกินกว่า 60 วัน และต้องสงวนตำแหน่งว่างดังกล่าวให้ ก.ท.จ. หรือ ก.ท. สรรหา แล้วแต่กรณี จึงแก้ไขเพิ่มเติมประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ 6) พ.ศ. .... โดยสรุปได้ ดังนี้

1. ให้เพิ่มความต่อไปนี้เป็นวรรคสองของ (1) ของข้อ ๑๒แห่งประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร พ.ศ. ๒๕๖๐ ซึ่งแก้ไขเพิ่มเติมโดยประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาล ให้ดำรงตำแหน่งสายงานผู้บริหาร (ฉบับที่ 4) พ.ศ. 2564 ดังนี้

“ภายใต้บังคับวรรคหนึ่ง กรณีเทศบาลแจ้งตำแหน่งว่างต่อสำนักงาน ก.ท.จ. เพื่อให้มี การดำเนินการสรรหาตามข้อ 5 หาก ก.ท. หรือ ก.ท.จ. แล้วแต่กรณี ยังมิได้ดำเนินการประกาศรับสมัครสรรหาพนักงานเทศบาล ให้ดำรงตำแหน่งสายงานผู้บริหาร หรือสรรหาแล้วแต่ไม่มีบัญชีผู้ผ่านการสรรหา หรือมีบัญชีผู้ผ่านการสรรหาแต่มีการเรียกใช้บัญชีครบทั้งบัญชีแล้ว หากปรากฏว่าตำแหน่งหัวหน้าสำนักปลัดเทศบาล/ผู้อำนวยการกอง หรือหัวหน้าส่วนราชการที่เรียกชื่ออย่างอื่น ระดับต้น ของเทศบาลใด มีปริมาณงานและความยุ่งยากซับซ้อนของงานเปลี่ยนแปลงไปถึงขนาดกำหนดตำแหน่งหัวหน้าสำนักปลัดเทศบาล ผู้อำนวยการกอง หรือหัวหน้าส่วนราชการ ที่เรียกชื่ออย่างอื่น ระดับกลาง ได้ ให้เทศบาลรายงานขอความเห็นชอบต่อ ก.ท.จ. พิจารณาปรับปรุงตำแหน่ง ให้เป็นไปตามหลักเกณฑ์และเงื่อนไขที่ ก.ท. กำหนด เมื่อเทศบาลประกาศปรับปรุงแผนอัตรากำลัง 3 ปี ให้ตำแหน่งหัวหน้าสำนักปลัดเทศบาลผู้อำนวยการกอง หรือหัวหน้าส่วนราชการที่เรียกชื่ออย่างอื่น ระดับต้น เป็นระดับกลาง แล้ว ให้ถือว่าเป็นการยกเลิกการสงวนตำแหน่งที่ว่างดังกล่าวเพื่อแต่งตั้งจากบัญชีการสรรหาของ ก.ท. หรือ ก.ท.จ. แล้วแต่กรณี”

2. ให้ยกเลิกความวรรคหนึ่งของ (2) ของข้อ 12 แห่งประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร พ.ศ. ๒๕๖๐ ซึ่งแก้ไขเพิ่มเติมโดยประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ ๔) พ.ศ. 256๔ และให้ใช้ความต่อไปนี้แทน

“กรณี ก.ท. ได้ดำเนินการสรรหาตาม (1) แล้ว ปรากฏว่าไม่มีบัญชีผู้ผ่านการสรรหาหรือ มีบัญชีผู้ผ่านการสรรหาแต่มีการเรียกใช้บัญชีครบทั้งบัญชีแล้ว หรือ ก.ท. ยังไม่ได้ดำเนินการสรรหา แต่เทศบาล ยังมีตำแหน่งว่างที่ได้รายงาน ก.ท. เพื่อให้ ก.ท. ดำเนินการสรรหา ให้เทศบาลดำเนินการสรรหาพนักงานเทศบาล สายงานผู้บริหารที่ดำรงตำแหน่งประเภท ระดับ สายงาน และมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่าง โดยการย้าย การโอน การรับโอนพนักงานเทศบาลมาดำรงตำแหน่งสายงานผู้บริหารที่ว่างได้ จนกว่า ก.ท. จะมีมติเห็นชอบให้ดำเนินการสรรหาตำแหน่งสายงานผู้บริหาร ทั้งนี้ สำนักงาน ก.ท. จะแจ้งกำหนดวันสิ้นสุดการย้าย การโอน การรับโอนพนักงานเทศบาลให้เทศบาลทราบ หากเทศบาลใดได้เสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่างต่อสำนักงาน ก.ท.จ. เพื่อขอ ความเห็นชอบต่อ ก.ท.จ. ภายในระยะเวลาที่สำนักงาน ก.ท. กำหนดวันสิ้นสุดการย้าย การโอน การรับโอนดังกล่าวแล้ว ก.ท.จ. จะมีมติภายหลังระยะเวลาที่กำหนดก็ได้ ทั้งนี้ หากมีตำแหน่งสายงานผู้บริหารว่าง เนื่องจากการย้าย การโอน การรับโอน หรือเทศบาลใดไม่ได้เสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่างเพื่อขอ ความเห็นชอบ ต่อ ก.ท.จ. ภายในระยะเวลาที่สำนักงาน ก.ท. กำหนดวันสิ้นสุดระยะเวลาการย้าย การโอน การรับโอน ให้ถือว่าการดำเนินการสรรหาเกี่ยวกับการย้าย การโอน การรับโอนนั้นเป็นอันสิ้นสุด และให้เทศบาลนั้นแจ้งตำแหน่งว่างต่อ ก.ท. เพื่อให้มีการดำเนินการสรรหาตามข้อ 5 ต่อไป ในการนี้ เทศบาล และ ก.ท.จ. ต้องจัดทำทะเบียนกำกับไว้เป็นหลักฐาน และหมายเหตุในแผนอัตรากำลัง ให้ชัดเจนว่า “อยู่ระหว่างการดำเนินการสรรหาของ ก.ท.” พร้อมทั้งให้นายกเทศมนตรีและเลขานุการ ก.ท.จ. ลงลายมือชื่อ วัน เดือน ปี กำกับไว้ในแผนอัตรากำลังที่อยู่ในความรับผิดชอบ และให้สงวนตำแหน่งที่ว่าง เพื่อแต่งตั้งจากบัญชีการสรรหาของ ก.ท. เท่านั้น”

4. การประเมินเกณฑ์ประสิทธิภาพเพื่อปรับประเภทเทศบาล จากเทศบาล ประเภทสามัญ ระดับสูง เป็นเทศบาล ประเภทพิเศษ เทศบาลเมืองท่าโขลง อำเภอคลองหลวง จังหวัดปทุมธานี

- เห็นชอบให้เทศบาลเมืองท่าโขลง อำเภอคลองหลวง จังหวัดปทุมธานี ปรับประเภทเทศบาล จากเทศบาล ประเภทสามัญ ระดับสูง เป็นเทศบาล ประเภทพิเศษ

5. เทศบาลนครขอนแก่น จังหวัดขอนแก่น ขอปรับปรุงตำแหน่งรองปลัดเทศบาล ประเภทบริหารท้องถิ่น ระดับกลาง เป็นระดับสูง

- เห็นชอบให้เทศบาลนครขอนแก่น จังหวัดขอนแก่น ปรับปรุงตำแหน่งรองปลัดเทศบาล ประเภทบริหารท้องถิ่น ระดับกลาง เป็นระดับสูง

6. เทศบาลนครสุราษฎร์ธานีขอปรับปรุงตำแหน่งวิศวกรโยธา ระดับชำนาญการพิเศษ เป็นระดับเชี่ยวชาญ

- เห็นชอบให้เทศบาลนครสุราษฎร์ธานี ปรับปรุงตำแหน่งวิศวกรโยธา ระดับชำนาญการพิเศษ เป็นระดับเชี่ยวชาญ

7. เทศบาลนครอุบลราชธานีขอปรับลดระดับตำแหน่งพนักงานเทศบาลสายงานผู้บริหารจากระดับสูงเป็นระดับกลาง

- ไม่เห็นชอบให้เทศบาลนครอุบลราชธานี ปรับลดระดับตำแหน่งพนักงานเทศบาลสายงานผู้บริหารจากระดับสูงเป็นระดับกลาง

8. เมืองพัทยา จังหวัดชลบุรี ขอปรับปรุงโครงสร้างส่วนราชการ “กองพัสดุและทรัพย์สิน” เป็น “สำนักพัสดุและทรัพย์สิน”

- เห็นชอบให้เมืองพัทยา จังหวัดชลบุรี ปรับปรุงโครงสร้างส่วนราชการจากกองพัสดุและทรัพย์สิน เป็นสำนักพัสดุและทรัพย์สิน

9. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ ในการเลื่อนและแต่งตั้งให้ดำรงตำแหน่งสูงขึ้น และรับโอน

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 2 ราย คือ

1. จ่าสิบเอก สุริยะ เขียวอำพล

2. นางปนัดดา บัวจันทร์

...............................................**..........................**

**สรุปผลการประชุม ก.อบต.**

**ครั้งที่ 12/๒๕65**

**เมื่อวันที่ 22 ธันวาคม 2565 เวลา 14.30 น.**

………………………..

1. ร่างมาตรฐานทั่วไปเกี่ยวกับหลักเกณฑ์และเงื่อนไขการสอบแข่งขัน (ฉบับที่ 4) พ.ศ. ....

- ให้สำนักงาน ก.ถ. ในฐานะองค์กรกลางการบริหารงานบุคคลส่วนท้องถิ่นร่วมพิจารณากับสำนักงาน ก.พ. ก่อน

2. ร่างประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงาน ส่วนตำบลให้ดำรงตำแหน่งสายงานผู้บริหาร (ฉบับที่ 6) พ.ศ. ....

- เพื่อเป็นการแก้ไขปัญหาการโอนย้ายตำแหน่งสายงานผู้บริหารขององค์การบริหารส่วนตำบล ในกรณีไม่มีบัญชีผู้ผ่านการสรรหา หรือกรณียังไม่ได้ดำเนินการสรรหา แต่ตำแหน่งว่างเกินกว่า 60 วัน และต้องสงวนตำแหน่งว่างดังกล่าวให้ ก.อบต.จังหวัด หรือ ก.อบต. สรรหา แล้วแต่กรณี จึงแก้ไขเพิ่มเติมประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร (ฉบับที่ 6) พ.ศ. .... โดยสรุปได้ ดังนี้

1. ให้เพิ่มความต่อไปนี้เป็นวรรคสองของ (1) ของข้อ ๑2แห่งประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. ๒๕๖๐ ซึ่งแก้ไขเพิ่มเติมโดยประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร (ฉบับที่ 4) พ.ศ. 2564 ดังนี้

“ภายใต้บังคับวรรคหนึ่ง กรณีองค์การบริหารส่วนตำบลแจ้งตำแหน่งว่างต่อสำนักงาน ก.อบต.จังหวัด เพื่อให้มีการดำเนินการสรรหาตามข้อ 5 หาก ก.อบต. หรือ ก.อบต.จังหวัด แล้วแต่กรณี ยังมิได้ดำเนินการประกาศรับสมัครสรรหาพนักงานส่วนตำบลให้ดำรงตำแหน่งสายงานผู้บริหาร หรือสรรหาแล้วแต่ไม่มีบัญชีผู้ผ่านการสรรหา หรือมีบัญชีผู้ผ่านการสรรหาแต่มีการเรียกใช้บัญชีครบทั้งบัญชีแล้ว หากปรากฏว่าตำแหน่งหัวหน้าสำนักปลัดองค์การบริหารส่วนตำบล/ผู้อำนวยการกองหรือหัวหน้าส่วนราชการที่เรียกชื่ออย่างอื่น ระดับต้น ขององค์การบริหารส่วนตำบลใดมีปริมาณงานและความยุ่งยากซับซ้อนของงานเปลี่ยนแปลงไปถึงขนาดกำหนดตำแหน่งหัวหน้าสำนักปลัดองค์การบริหารส่วนตำบล/ผู้อำนวยการกองหรือหัวหน้าส่วนราชการที่เรียกชื่ออย่างอื่น ระดับกลาง ได้ โดยให้รายงานขอความเห็นชอบต่อ ก.อบต.จังหวัด พิจารณาปรับปรุงตำแหน่งให้เป็นไปตามหลักเกณฑ์และเงื่อนไขที่ ก.อบต. กำหนด เมื่อองค์การบริหารส่วนตำบลประกาศปรับปรุงแผนอัตรากำลัง 3 ปี ตำแหน่งหัวหน้าสำนักปลัดองค์การบริหารส่วนตำบล/ผู้อำนวยการกอง หรือหัวหน้าส่วนราชการที่เรียกชื่ออย่างอื่น ระดับต้น เป็นระดับกลาง แล้ว ให้ถือว่าเป็นการยกเลิกการสงวนตำแหน่งที่ว่างดังกล่าวเพื่อแต่งตั้งจากบัญชีการสรรหาของ ก.อบต. หรือ ก.อบต.จังหวัด แล้วแต่กรณี”

2. ให้ยกเลิกความในข้อ 12 (2) วรรคแรก ของประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. ๒๕๖๐ ซึ่งแก้ไขเพิ่มเติมโดยประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับ การสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร (ฉบับที่ ๔) พ.ศ. 256๔ และให้ใช้ข้อความต่อไปนี้แทน

“กรณี ก.อบต. ได้ดำเนินการสรรหาตาม (1) แล้ว ปรากฏว่าไม่มีบัญชีผู้ผ่านการสรรหาหรือ มีบัญชีผู้ผ่านการสรรหาแต่มีการเรียกใช้บัญชีครบทั้งบัญชีแล้ว หรือ ก.อบต. ยังไม่ได้ดำเนินการสรรหา แต่องค์การบริหารส่วนตำบลยังมีตำแหน่งว่างที่ได้รายงาน ก.อบต. เพื่อให้ ก.อบต. ดำเนินการสรรหา ให้องค์การบริหาร ส่วนตำบลดำเนินการสรรหาพนักงานส่วนตำบลสายงานผู้บริหารที่ดำรงตำแหน่งประเภท ระดับ สายงาน และมีฐานะ ตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่าง โดยการย้าย การโอน การรับโอนพนักงานส่วนตำบลมาดำรงตำแหน่งสายงานผู้บริหารที่ว่างได้ จนกว่า ก.อบต. จะมีมติเห็นชอบ ให้ดำเนินการสรรหาตำแหน่งสายงานผู้บริหาร ทั้งนี้ สำนักงาน ก.อบต. จะแจ้งกำหนดวันสิ้นสุดการย้าย การโอน การรับโอนพนักงานส่วนตำบลให้องค์การบริหารส่วนตำบลทราบ หากองค์การบริหารส่วนตำบลใดได้เสนอชื่อ ผู้ที่จะแต่งตั้งให้ดำรงตำแหน่งสายงานผู้บริหารที่ว่างต่อสำนักงาน ก.อบต.จังหวัด เพื่อขอความเห็นชอบต่อ ก.อบต.จังหวัด ภายในระยะเวลาที่สำนักงาน ก.อบต. กำหนดวันสิ้นสุดการย้าย การโอน การรับโอนดังกล่าวแล้ว ก.อบต.จังหวัด จะมีมติภายหลังระยะเวลาที่กำหนดก็ได้ ทั้งนี้ หากมีตำแหน่งสายงานผู้บริหารว่าง เนื่องจากการย้าย การโอน การรับโอน หรือองค์การบริหารส่วนตำบลใดไม่ได้เสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่าง เพื่อขอความเห็นชอบต่อ ก.อบต.จังหวัด ภายในระยะเวลาที่สำนักงาน ก.อบต. กำหนดวันสิ้นสุดระยะเวลาการย้าย การโอน การรับโอน ให้ถือว่าการดำเนินการสรรหาเกี่ยวกับ การย้าย การโอน การรับโอนนั้นเป็นอันสิ้นสุด และให้องค์การบริหารส่วนตำบลนั้นแจ้งตำแหน่งว่างต่อ ก.อบต.จังหวัด เพื่อให้มีการดำเนินการสรรหาตามข้อ 5 ต่อไป ในการนี้ องค์การบริหารส่วนตำบล และ ก.อบต.จังหวัด ต้องจัดทำทะเบียนกำกับไว้เป็นหลักฐาน และหมายเหตุในแผนอัตรากำลัง ให้ชัดเจนว่า “อยู่ระหว่างการดำเนินการสรรหาของ ก.อบต.” พร้อมทั้งให้นายกองค์การบริหารส่วนตำบลและเลขานุการ ก.อบต.จังหวัด ลงลายมือชื่อ วัน เดือน ปี กำกับไว้ในแผนอัตรากำลังที่อยู่ในความรับผิดชอบ และให้สงวนตำแหน่งที่ว่าง เพื่อแต่งตั้งจากบัญชีการสรรหาของ ก.อบต. เท่านั้น”

3. ประกาศคณะกรรมการพนักงานส่วนตำบล เรื่อง มาตรฐานทั่วไปเกี่ยวกับโครงสร้างและระดับตำแหน่งขององค์การบริหารส่วนตำบล (ฉบับที่ ..) พ.ศ. ....

- ให้เพิ่มความต่อไปนี้เป็นข้อ 7/1 แห่งประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ 2) พ.ศ. 2562

“ข้อ 7/1 องค์การบริหารส่วนตำบลที่ตรางบประมาณรายจ่ายประจำปีและฉบับเพิ่มเติม (ถ้ามี) ในปีงบประมาณที่ผ่านมา โดยไม่รวมเงินกู้ เงินอุดหนุนที่รัฐจัดสรรเป็นเงินเดือน ค่าจ้าง เงินเพิ่มเกี่ยวกับเงินเดือน หรือเงินค่าจ้าง ตั้งแต่ 200 ล้านบาท ขึ้นไป และมีภาระค่าใช้จ่ายตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ในปีงบประมาณที่ผ่านมาและในปีที่ขอมีค่าเฉลี่ยรวมกัน ไม่เกินร้อยละ 35 โดยในปีงบประมาณที่ขอนั้นให้คำนวณตามกรอบแผนอัตรากำลัง 3 ปี รวมภาระค่าใช้จ่าย ที่เพิ่มขึ้นจากการปรับปรุงตำแหน่งและภาระค่าใช้จ่ายซึ่งรองรับผู้ดำรงตำแหน่งเดิม (ถ้ามี) ให้องค์การบริหารส่วนตำบลเสนอ ก.อบต.จังหวัด พิจารณาให้ความเห็นชอบปรับเป็นองค์การบริหารส่วนตำบล ประเภทสามัญ ระดับสูง โดยองค์การบริหารส่วนตำบลเสนอการกำหนดโครงสร้างส่วนราชการ ตำแหน่ง ระดับตำแหน่ง ไปในคราวเดียวกัน ทั้งนี้ มิต้องประเมินเกณฑ์พื้นฐาน เกณฑ์ปริมาณงาน และเกณฑ์ประสิทธิภาพ”

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น จำนวน 1 ราย คือ จ่าเอก อนุสรณ์ อยู่ศรี

5. หารือแนวทางการปฏิบัติในการกำหนดโทษทางวินัยกรณีกรณีกระทำความผิดซ้ำในเรื่องเดิม

- กรณีข้าราชการได้เคยกระทำความผิดเสพยาเสพติด (เมทแอมเฟตามีน) แต่ได้พ้นสภาพจากการใช้ยาเสพติดจึงได้รับประโยชน์จากมติคณะรัฐมนตรีเมื่อวันที่ ๒๗ กุมภาพันธ์ ๒๕๕๐ ไม่ต้องถูกลงโทษถึงขั้นออกจากราชการมาแล้วครั้งหนึ่ง ต่อมาได้กระทำความผิดกรณีเสพยาเสพติด(เมทแอมเฟตามีน) และได้พ้นสภาพจากการใช้ยาเสพติดอีก ข้าราชการรายดังกล่าวจะได้รับประโยชน์จากมติคณะรัฐมนตรีดังกล่าว หรือไม่ อย่างไร ให้หารือประเด็นดังกล่าวต่อสำนักเลขาธิการคณะรัฐมนตรีตามขั้นตอนต่อไป

6. หารือการขอให้เพิกถอนคำสั่งลงโทษวินัย ตามมาตรา ๕๔ (๔) แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙

- **ประเด็นที่หนึ่ง** หนังสือสำนักงาน ก.ท. และ ก.อบต. ที่ มท ๑๘๐๙.๕/ว ๓๕ ลงวันที่ ๒๙ ธันวาคม ๒๕๖๓  
ที่แจ้งเวียนแนวทางปฏิบัติเรื่องการดำเนินการทางวินัยพนักงานส่วนท้องถิ่น กรณีคณะกรรมการ ป.ป.ช. มีมติชี้มูลความผิดวินัยฐานอื่นนอกจากฐานทุจริต ว่าผู้บังคับบัญชาต้องแต่งตั้งคณะกรรมการสอบสวนวินัยก่อน ตามแนวความเห็นของคณะกรรมการกฤษฎีกา ถือเป็นกรณีที่ข้อเท็จจริงหรือข้อกฎหมายเปลี่ยนแปลงไปในสาระสำคัญในทางที่จะเป็นประโยชน์แก่คู่กรณี อันเป็นเหตุในการขอให้พิจารณาใหม่ตามมาตรา ๕๔ (๔) แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ หรือไม่ นั้น

เห็นว่า หนังสือแจ้งเวียนแนวทางปฏิบัติตามความเห็นของคณะกรรมการกฤษฎีกาดังกล่าว  
มีลักษณะเป็นการพิจารณาตีความบทบัญญัติแห่งกฎหมาย ไม่ใช่ข้อเท็จจริงหรือข้อกฎหมายที่ใช้ในการออกคำสั่งลงโทษปลดนาง ส. ออกจากราชการ จึงไม่ใช่ข้อเท็จจริงหรือข้อกฎหมายที่เปลี่ยนแปลงไปในสาระสำคัญในทางที่จะเป็นประโยชน์แก่คู่กรณีที่ขอให้พิจารณาใหม่

**ประเด็นที่สอง** องค์การบริหารส่วนตำบล ห. สามารถเพิกถอนคำสั่งปลดนาง ส. ออกจากราชการได้หรือไม่ อย่างไร

เห็นว่า การที่นายกองค์การบริหารส่วนตำบล ห. ได้มีคำสั่งลงโทษทางวินัยปลด นาง ส. ออกจากราชการ ตามมติของ ก.อบต. จังหวัด ในกรณี ป.ป.ช. มีมติชี้มูลความผิดวินัยฐานอื่นนอกจากฐานทุจริต โดยมิได้แต่งตั้งคณะกรรมการสอบสวนทางวินัย เป็นการกระทำที่ไม่ถูกต้องตามรูปแบบ ขั้นตอน หรือวิธีการที่เป็นสาระสำคัญ คำสั่งลงโทษทางวินัยดังกล่าวจึงเป็นคำสั่งที่ไม่ชอบด้วยกฎหมาย นายกองค์การบริหารส่วนตำบล ห. จึงอาจเพิกถอนคำสั่งลงโทษปลด นาง ส. ออกจากราชการที่ออกโดยไม่ชอบด้วยกฎหมายได้ ทั้งนี้ ตามมาตรา ๔๙ ประกอบกับมาตรา ๕0 แห่งพระราชบัญญัติวิธีปฏิบัติราชการทางปกครองฯ แต่อย่างไรก็ตาม เมื่อการสั่งลงโทษปลดออกจากราชการต้องได้รับความเห็นชอบจาก ก.จังหวัด ก่อน ดังนั้น การเพิกถอนหรือแก้ไขเพิ่มเติมคำสั่งดังกล่าวต้องขอความเห็นชอบจาก ก.จังหวัด ก่อนด้วย

7. การโอนพนักงานส่วนตำบลกรณีมีเหตุผลความจำเป็น

- เห็นชอบให้ยุติเรื่องจำนวน 1 ราย

...............................................**..........................**